CELEX: 32021R0723
Language: fi
Date: 2021-02-26 00:00:00
Title: Komission delegoitu asetus (EU) 2021/723, annettu 26 päivänä helmikuuta 2021, Euroopan parlamentin ja neuvoston asetuksen (EU) 2019/787 täydentämisestä jäsenvaltioiden tislattujen alkoholijuomien vanhentamisprosessien valvontaa varten nimeämiä elimiä koskevan julkisen rekisterin perustamisen osalta

5.5.2021   
               
               
                  FI
               
               
                  Euroopan unionin virallinen lehti
               
               
                  L 155/1
               
            
         KOMISSION DELEGOITU ASETUS (EU) 2021/723,
         annettu 26 päivänä helmikuuta 2021,
         Euroopan parlamentin ja neuvoston asetuksen (EU) 2019/787 täydentämisestä jäsenvaltioiden tislattujen alkoholijuomien vanhentamisprosessien valvontaa varten nimeämiä elimiä koskevan julkisen rekisterin perustamisen osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/787 (1) ja erityisesti sen 19 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2019/787 13 artiklan 6 kohdassa edellytetään, että tislattujen alkoholijuomien vanhentamiseen liittyvät toimet suoritetaan jäsenvaltion veroviranomaisen valvonnassa tai muussa vastaavat takeet antavassa valvonnassa.
                  
               
                     (2)
                  
                  
                     Tätä varten jäsenvaltioiden on nimettävä vanhentamisprosessien valvonnasta vastaavat elimet ja ilmoitettava ne komissiolle, jotta komissio voi perustaa julkisen rekisterin, johon kyseiset elimet kirjataan.
                  
               
                     (3)
                  
                  
                     Sen vuoksi on aiheellista vahvistaa kyseisen julkisen rekisterin perustamista koskevat säännöt.
                  
               
                     (4)
                  
                  
                     Tätä asetusta olisi sovellettava 25 päivästä toukokuuta 2021 asetuksen (EU) 2019/787 51 artiklan 3 kohdan mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Julkinen rekisteri, johon kirjataan tislattujen alkoholijuomien vanhentamisprosessien valvontaa varten nimetyt elimet
            
               1.   Komissio laatii luettelon tislattujen alkoholijuomien vanhentamisprosessien valvontaa varten nimetyistä elimistä jäsenvaltioiden komission täytäntöönpanoasetuksen (EU) 2021/724 (2). 1 artiklan 1 kohdan mukaisesti tekemien ilmoitusten perusteella ja pitää luettelon ajan tasalla.
            
            
               2.   Komissio perustaa julkisen rekisterin, jossa on ajantasainen luettelo vanhentamisprosessien valvontaa varten nimetyistä elimistä. Rekisteri on julkisesti käytettävissä oleva sähköinen tietokanta.
            
         
         
            2 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 25 päivästä toukokuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä helmikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 130, 17.5.2019, s. 1.
         
            (2)  Komission täytäntöönpanoasetus (EU) 2021/724annettu 3 päivänä maaliskuuta 2021, Euroopan parlamentin ja neuvoston asetuksen (EU) 2019/787 soveltamissäännöistä jäsenvaltioiden komissiolle tekemien, tislattujen alkoholijuomien vanhentamisprosessien valvontaa varten nimettyjä elimiä ja kyseisen asetuksen noudattamisen varmistamisesta vastaavia toimivaltaisia viranomaisia koskevien ilmoitusten osalta (katso tämän virallisen lehden s. 3).